Jěwa-Marja Čornakec

Jěwa-Marja Čornakec ( Eva-Maria Zschornack; * 8. januara 1959 we Worklecach) je serbska spisowaćelka a dramaturgowka Serbskeho ludoweho ansambla w Budyšinje.

Žiwjenje
Jěwa-Marja Čornakec narodźi so 1959 jako dźowka bura we Worklecach a wotrosće we Wotrowje. Po wopyće Wotrowskeje (1965–1967) a Pančičanskeje šule (1967–1975) wuwuči so wona na Budyskej Serbskej rozšěrjenej wyšej šuli, hdźež 1977 maturowaše. Po studiju na Fachowej šuli za wědomostne bibliotekarstwo w Lipsku (1977–1980) dźěłaše wona mjez 1980 do 1984 jako wědomostna bibliotekarka na Serbskim wučerskim wustawje w Budyšinje a w lětomaj 1984/85 jako wědomostno-techniska sobudźěłaćerka w Instituće za serbski ludospyt. Wot lěta 1985 do 1990 studowaše Jěwa-Marja Čornakec na Lipšćanskej uniwersiće kulturne wědomosće a sorabistiku, hdźež spisa diplomowe dźěło wo temje Serbske pismowstwo mjez 1937–1945.Lisćina kónčnych dźěłow (Microsoft Excel; 424 kB) při Instituće za kulturne wědomosće Lipšćanskeje uniwersity. (online, wotwołana 14. apryla 2014)  Po studiju wróći so wona na Institut za serbski ludospyt. Dnja 1. januara 1992 bu wona šefredaktorka kulturneho časopisa Rozhlad w Ludowym nakładnistwje Domowina a skutkuje wot 1. awgusta 2011 jako dramaturgowka w Serbskim ludowym ansamblu w Budyšinje.Jěwa-Marja Čornakec: Na rozžohnowanje a witanje. W: Rozhlad, 09/2011. (webarchiw) 

Jěwa-Marja Čornakec je čłonka Maćicy Serbskeje a wot lěta 2008 zdobom čłonka předsydstwa. Za jeje wukony na polu serbskeje dźěćaceje literatury a za skutkowanje jako awtorka dźiwadłowych hrow spožči jej Załožba za serbski lud 15. oktobra 2011 Spěchowanske myto Myta Ćišinskeho.Benedikt Dyrlich erhält Ćišinski-Preis 2011. Förderpreis für Jěwa-Marja Čornakec. W: Görlitzer Anzeiger. Zhorjelc, 6. julija 2011. (online, wotwołana 14. apryla 2014)  W lěće 2024 spožči so jej za wusahowace zasłužby na polu serbskeje literatury tež Myto Zejlerja Swobodneho stata Sakskeje.

Twórby (wuběr)
 Dźěćace knihi 
 Potajnstwo zeleneho kamjenja. LND, Budyšin 1994. ISBN 978-3-7420-1596-9
 Matej w štwórtej dimensiji. LND, Budyšin 1996. ISBN 978-3-7420-1657-7
 Myška w mróčelach. LND, Budyšin 2001. ISBN 978-3-7420-1874-8
 Zakuzłana sroka. LND, Budyšin 2004. ISBN 978-3-7420-1975-2
 Kak je wroblik Frido lětaś nawuknuł. LND, Budyšin 2006. ISBN 978-3-7420-2050-5 (hornjoserbsce), ISBN 978-3-7420-2041-3 (delnjoserbsce)
 Kak je myška Pip-pip płuwać nawuknyła. LND, Budyšin 2007. ISBN 978-3-7420-2083-3 (hornjoserbsce), ISBN 978-3-7420-2084-0 (delnjoserbsce)
 Kak je žabka Šlapka spěšnje skakać nawuknyła. LND, Budyšin 2008. ISBN 978-3-7420-2103-8 (hornjoserbsce), ISBN 978-3-7420-2104-5 (delnjoserbsce)
 Kak je jěžik Kałačik skónčnje spać nawuknył. LND, Budyšin 2009. ISBN 978-3-7420-2133-5 (hornjoserbsce), ISBN 978-3-7420-2134-2 (delnjoserbsce)
 Zmiječk Paliwak. LND, Budyšin 2010, ISBN 978-3-7420-2169-4
 Wroblik Frido a jeho přećeljo. LND, Budyšin 2011, ISBN 978-3-7420-2205-9
 Kak su šwjerce kólasowaś nawuknuli. LND, Budyšin 2011, ISBN 978-3-7420-2204-2
 Kak je žabka Šlapka z wětřikom lećała. LND, Budyšin 2014, ISBN 978-3-7420-2288-2

 Młodźinske knihi 
 Łójerjo sonow. LND, Budyšin 2018, ISBN 978-3-7420-2464-0

 Činohry 
 W sćinje swěčki. Prapremjera 21. měrca 2009  w Němsko-Serbskim ludowym dźiwadle Budyšin (Ludowe nakładnistwo Domowina, Budyšin 2009. ISBN 978-3-7420-2128-1)
 němska wersija: Im Schatten der Kerze, premiera 18. septembra 2009 w Němsko-Serbskim ludowym dźiwadle Budyšin.
 Za sydom durjemi. Prapremjera 17. měrca 2012 w Němsko-Serbskim ludowym dźiwadle Budyšin.
 Chodźić po rukomaj. Hudźbna drama (hudźba: Ulrich Pogoda), prapremjera 12. apryla 2014 w Němsko-Serbskim ludowym dźiwadle Budyšin.

 Powědančka 
 Hołbik čornej nóžce ma. Ludowe nakładnistwo Domowina, Budyšin 1999. ISBN 978-3-7420-1792-5

 Wěcna kniha 
 Kleine sorbische Ostereierfibel. 7. nakład, Ludowe nakładnistwo Domowina, Budyšin 2010. ISBN 978-3-7420-1908-0

 Žórła 

Wotkazy
 Oficialna webstrona 

 Literatura Jěwy-Marje Čornakec w Serbskej bibliografiji 
 Jěwa-Marja Čornakec na webstronach Literarneho konopeja z tekstowymaj přikładomaj (Tryptichon a Hołbik čornej nóžce ma) 

Kategorija:Rodź. 1959
Kategorija:Serbska literatura
Kategorija:Dramatikar
Kategorija:Serb
Kategorija:Žona
Kategorija:Maćicar
Kategorija:Wosoba (Wotrow)